joelniklaus/EU_Wikipedias huggingface dataset:
Φίλιππος του Χόενλοε-Νόιενσταϊν

Ο Φίλιππος, γερμ. Philip (17 Φεβρουαρίου 1550 - 6 Μαρτίου 1606) από τον Οίκο τού Χόενλοε ήταν κόμης τού Χόενλοε-Νόιενσταϊν. Έγινε διοικητής στον στρατό της Ολλανδικής Δημοκρατίας.

Βιογραφία
Ήταν ο τρίτος γιος τού Λουδοβίκου-Καζιμίρ τού Χόενλοε-Βάλντενμπουργκ, κόμη τού Λάνγκενμπουργκ, Νόιενσταϊν (1517-1568), κ.ά. και της Άννας τσου Ζολμς-Λιχ/Λάουμπαχ (1522-1594). Δευτερότοκος αδελφός του ήταν ο Βόλφγκανγκ κόμης τού Χόενλοε-Βάικερσχαϊμ.

Ήταν στην υπηρεσία τού Γουλιέλμου Α΄ τού Σιωπηλού πρίγκιπα της Οράγγης από το 1575 και έγινε ο υποστράτηγός του στην Ολλανδία. Κατέκτησε το Γκέεερτρουιντενμπεργκ το 1576, το Στέενμπεργεν το 1577 το Τόλεν και τη Μπρέντα και αργότερα άλλα, όπως το Μένγκεν και το Γκέννεπ το 1599. Το 1590 κατασκεύασε το φρούριο στο 'ς-Χέρτογκενμπος.

Οικογένεια
Νυμφεύτηκε το 1595 τη Μαρία, κόρη τού Γουλιέλμου Α΄ πρίγκιπα της Οράγγης· δεν απέκτησαν τέκνα. Λίγο πριν το τέλος του, υιοθέτησε την 9ετή Μαργαρίτα-Μαρία κόμισσα τού Φάλκενσταϊν.

Πηγές
 Deursen, A.Th. van (2000) Maurits van Nassau. De winnaar die faalde. Amsterdam: Bert Bakker. ISBN 90-351-2284-4
 Swart, E. Filips van Hohenlohe in De Tachtigjarige Oorlog. De opstand in de Nederlanden.
 Swart, E. (2007) Maria van Nassau in Digitaal Vrouwenlexicon van Nederland . Instituut voor Nederlandse Geschiedenis.

Οίκος του Χόενλοε
Μαπινγουάρι (πλάσμα)

Στην βραζιλιάνικη παράδοση, το μαπινγουάρι, ή τζούμα, είναι μυθικό ζώο που λέγεται ότι ζει στα δάση βροχής στον Αμαζόνιο.

Μυθολογία
Σύμφωνα με την μυθολογία, ένας σαμάνος βρήκε το μυστικό της αθανασίας, κάτι που εξόργισε τους θεούς και τον μετέτρεψαν σε κτήνος. Αυτό το κτήνος είναι το μαπινγουάρι.

Στην κρυπτοζωολογία 
Οι ζωολόγοι υποστηρίζουν ότι το πλάσμα είναι μυθολογικό. Ορισμένοι βιολόγοι υποστηρίζουν ότι το πλάσμα προήλθε από τις παραδόσεις περί των γιγαντιαίων προϊστορικών βραδυπόδων. Άλλοι ερευνητές πάλι  υποστηρίζουν πως επρόκειτο για αρκούδα. Το 2007, ο Αμερικανός ανθρωπολόγος  και εθνοβιολόγος Glenn Shepard Jr είπε:"Καταληκτικά, πρέπει να έχουμε να κάνουμε  με γιγάντιο βραδύποδα , σαν αυτούς που βρέθηκαν στην Χιλή, αλλά οι άνθρωποι δεν έχουν έρθει σε επαφή μαζί τους ... Λοιπόν, απλά και μόνο ξέροντας ότι οι γοργόνες και οι σειρήνες  είναι μύθοι δε σημαίνει  οι οι θαλάσσιες αγελάδες  δεν υπάρχουν."

Ο ορνιθολόγος  David Oren υπέθεσε ότι το πλάσμα  είναι πιθανό να είναι ένας ζωντανός γιγάντιος βραδύποδας . Το 2001, ο Oren  μίλησε με ιθαγενείς  Βραζιλιάνους,  μάρτυρες  και εφτά κυνηγούς   που έπρεπε να σκοτώσουν  το πλάσμα ή οποιοδήποτε  άγνωστο ζώο  με το οποίο θα  μπορούσε να έχει σχέση το μαπινγουάρι. Αλλά οι κυνηγοί δεν έσωσαν τίποτα.
Κατά τον  Oren, είχε ακούσει  τη δεκαετία του 1990s από τους κυνηγούς  ότι το πλάσμα  φέρει καστανή, κόκκινη ή μαύρη γούνα, μακρύ λαιμό, βαδίζει στα δυο, έχει νύχια παρόμοια με τον μυρμηγοκοφάγο, και λιανή ουρά. Ανέφεραν (οι 6 εκ των 7) ακόμη ότι έπρεπε να πυροβολήσουν πολλές φορές στο κεφάλι το ζώο για να σκοτωθεί, ενώ ο έβδομος υποστήριξε ότι είχε ρίξει 38 σφαίρες στο στήθος κάποιου αγνώστου ζώου.

Ο Oren πίστευε αρχικά ότι το μαπινγουάρι πρέπει να είναι βραδύποδας του εδάφους της οικογένειας των μυλοδοντίδων, υποστηρίζοντας  ότι το οστεόδερμο, τα καμπύλα πόδια και το η βαριά ουρά των μυλοδοντίδων μπορεί να εξηγήσουν τα ανεξήγητα χαρακτηριστικά του αλεξίσφαιρου δέρματος, των οπίσθιων ποδιών και των αποτυπωμάτων σε σχήμα μπουκαλιού. 5] Ωστόσο, αφού έλαβε περισσότερες λεπτομέρειες από τους επτά κυνηγούς που ισχυρίστηκαν ότι το πυροβόλησαν, ο Oren άλλαξε  την άποψή του και θεωρούσε ότι το μαπινγουάρι θα πρέπει να ανήκε στην οικογένεια των μεγαλονυχίδων  και όχι των μυλοδοντίδων, σύμφωνα με τους κυνόδοντές του και τον τρόπο κίνησής του. <sup> [1] </ sup>

Λαογραφία στη Βραζιλία
Αμαζόνιος
Κρυπτοζωολογία
Μυθολογικά θηλαστικά
Πανελλήνιο Πρωτάθλημα Ενόργανης Γυμναστικής 1997

Το Πανελλήνιο Πρωτάθλημα Ενόργανης Γυμναστικής 1997 ήταν η 27η διοργάνωση του Πανελληνίου Πρωταθλήματος Ενόργανης Γυμναστικής καθώς και η πρώτη από την νεοϊδρυθείσα Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στην αίθουσα «Ιωάννης Μελισσανίδης» στο Εθνικό Γυμναστήριο Μίκρας, στη Θεσσαλονίκη από το Σάββατο 10 έως και την Κυριακή 11 Μαΐου του 1997.

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε o Α.Π.Σ. Ορφέας Καλαμαριάς και στις γυναίκες ο Α.Γ.Ε.Μ.Σ. Σπάρτακος.

Κάτοχοι μεταλλίων 
1995 | 1996 | 1997 | 1998 | 1999

Εξωτερικοί σύνδεσμοι 
Αριστοτέλειο Πανεπιστήμιο Θεσσαλονίκης — Τμήμα Επιστήμης Φυσικής Αγωγής και Αθλητισμού — Η Ιστορική Εξέλιξη της Ενόργανης Γυμναστικής στη Θεσσαλονίκη και τα Πανελλήνια Πρωταθλήματα στο Internet Archive
«Ελλησιάδης - Τσαβδαρίδου πρώτευσαν στην ενόργανη» στο Internet Archive
Όλα έτοιμα για το πανελλήνιο πρωτάθλημα ενόργανης – Οι νικητές των προηγούμενων διοργανώσεων (1997—2008) στο Internet Archive
Η «χρυσή βίβλος» των πανελληνίων πρωταθλημάτων ενόργανης: Οι «συλλέκτες τίτλων» στα 20 χρόνια ζωής της Ε.Γ.Ο. (1997—2016)

Πανελλήνιο Πρωτάθλημα Ενόργανης Γυμναστικής
Γυμναστική το 1997
Διοργανώσεις ενόργανης γυμναστικής στη Θεσσαλονίκη
Κάρολος Αλβέρτος Β΄ του Χόενλοε-Βάλντενμπουργκ-Σίλλινγκσφυρστ

O Κάρολος-Αλβέρτος Β΄, γερμ. Karl-Albrecht II (21 Φεβρουαρίου 1742 - 14 Ιουνίου 1796) από τον Οίκος τού Χόενλοε ήταν ο 3ος πρίγκιπας τού Χόενλοε-Βάλντενμπουργκ-Σίλλινγκσφυρστ (1793-1796).

Βιογραφία
Ήταν γιος τού Καρόλου-Αλβέρτου Α΄ 2ου πρίγκιπα τού Χόενλοε-Βάλντενμπουργκ-Σίλλινγκσφυρστ (1719-1793) και της πρώτης συζύγου του Σοφίας-Βιλελμίνης, κόρης τού Δομίνικου-Μάρκουαρτ πρίγκιπα τού Λέβενσταϊν-Βέρτχαϊμ-Ρόχεφορτ.

Ήταν 3ος εξάδελφος τού Λουδοβίκου-Λεοπόλδου πρίγκιπα τού Χόενλοε-Μπάρτενσταϊν (πατέρα τού Λουδοβίκου-Αλοΰσιου πρίγκιπα τού Χόενλοε-Βάλντενμπουργκ-Μπάρτεσταϊν) και 6ος εξάδελφος τού Χριστιανού-Αλβέρτου πρίγκιπα τού Χόενλοε-Λάνγκενμπουργκ και τού Φρειδερίκου-Λουδοβίκου πρίγκιπα τού Χόενλοε-Ίνγκελφινγκεν.

Οικογένεια
Νυμφεύτηκε πρώτα το 1761 τη Λεοπολδίνη (1739-1765), κόρη τού αδελφού της μητέρας του Καρόλου-Θωμά 3ου πρίγκιπα τού Λέβενσταϊν-Βέρτχαϊμ-Ρόχεφορτ και είχε:
 δύο τέκνα, που απεβίωσαν το πολύ δύο μηνών.

Η Λεοπολδίνη απεβίωσε ως συνέπεια τού δεύτερου τοκετού το 1765. Το 1773 ο Κάρολος-Αλβέρτος Β΄ έκανε δεύτερο γάμο, με τη Γιούντιτ Ρεβίτσκυ βαρόνη ντε Ρεβίσνυε από την Ουγγαρία και είχε τέκνα:
 Μαρία-Ιωσηφίνα 1774-1824, παντρεύτηκε τον Μαξιμιλιανό-Ιωσήφ των Βίττελσμπαχ, κόμη φον Χόλσταιν, γιο τού Φραγκίσκου-Λουδοβίκου κόμη τού Χόλσταϊν (νόθου γιου τού Καρόλου Ζ΄ της Βαυαρίας, Βοημίας & Γερμανίας).
 Κάρολος-Αλβέρτος Γ΄ 1776-1843, 4ος πρίγκιπας τού Χόενλοε-Βάλντενμπουργκ-Σίλλινγκσφυρστ.
 Ιωσήφ 1777-1800, απεβ. 23 ετών.
 Μαρία-Τερέζα 1779-1819, παντρεύτηκε τον Μόριτς-Χριστιανό κόμη φον Φρης.
 Αλβέρτος 1781-1805, απεβ. 24 ετών.
 Αντουανέττα 1783-1803, απεβ. 20 ετών.
 Ελεονόρα 1786-1849, άγαμη, απεβ. 63 ετών.
 Φραγκίσκος-Ιωσήφ 11787-1841, 5ος πρίγκιπας τού Χόενλοε-Σίλλινγκσφυρστ.
 Γαβριέλα 1791-1863, απεβ. 72 ετών.
 Αλέξανδρος 1794-1849, ιερέας.

Παραπομπές

Πηγές
 Karl Albrecht III, Fürst zu Hohenlohe-Waldenburg in Schillingsfürst
 Franz Joseph, 5.Fürst zu Hohenlohe-Schillingsfürst
 Herbermann, Charles, ed. (1913). "Alexander Leopold Hohenlohe-Waldenburg-Schillingsfürst" . Catholic Encyclopedia. New York: Robert Appleton Company.

Οίκος του Χόενλοε
Αλέξανδρος Χατζηδημητρίου

Ο Αλέξανδρος Νικολάου Χατζηδημητρίου (Σέρρες, 13 Σεπτεμβρίου 1971) είναι Έλληνας δικηγόρος και πολιτικός.

Βιογραφία 
Κατάγεται από το Δόμιρος Σερρών. Σπούδασε νομική στο Δημοκρίτειο Πανεπιστήμιο Θράκης και έγινε δικηγόρος στο δικηγορικό σύλλογο Σερρών το 1999. Το 2014 εξελέγη Πρόεδρος της Συνεργατικής Τράπεζας Σερρών και έγινε μέλος του Διοικητικού Συμβουλίου της Ένωσης Συνεταιριστικών Τραπεζών Ελλάδος.

Στις Ελληνικές Βουλευτικές εκλογές του Ιανουαρίου 2015, εξελέγη στο Ελληνικό Κοινοβούλιο με το ψηφοδέλτιο του Ποταμιού στην εκλογική περιφέρεια των Σερρών. Δεν επανεξελέγη τον Σεπτέμβριο του 2015  .

Παραπομπές 

Τραπεζίτες
Έλληνες δικηγόροι
Νομός Σερρών
Χατζηδημητρίου Αλέξανδρος
Βουλευτές εκλεγμένοι με το Ποτάμι
Σταυρούλα Αντωνάκου

Η Σταυρούλα Αντωνάκου (γεννημένη στις 2 Μαΐου 1982) είναι παλαίμαχη Ελληνίδα παίκτρια της υδατοσφαίρισης και πολιτικός, Παγκόσμια Πρωταθλήτρια (2011, στη Σαγκάη) με την ελληνική εθνική ομάδα υδατοσφαίρισης γυναικών. Ήταν μέλος της εθνικάς ομάδας στα Ευρωπαϊκά πρωταθλήματα, συμπεριλαμβανομένων των πρωταθλημάτων του 2008, 2010 και 2012.

Σε επίπεδο συλλόγων, έπαιξε στον Ολυμπιακό και τον Εθνικό, ενώ έγινε αρχηγός ομάδας και στις δύο ομάδες.

Πολιτική καριέρα 
Ως μέλος του πολιτικού κόμματος Το Ποτάμι, η Αντωνάκου εξελέγη μέλος του Ελληνικού Κοινοβουλίου για την Α΄ Πειραιώς στις εκλογές Ιανουαρίου 2015.

Παραπομπές 

Έλληνες υδατοσφαιριστές
Υδατοσφαιριστές της εθνικής Ελλάδος
Υδατοσφαιρίστριες ΟΣΦΠ
Βουλευτές Α΄ Πειραιά
Βουλευτές εκλεγμένοι με το Ποτάμι
Λιμάνι Αμφίπολης Σερρών

Το Λιμάνι είναι παραθαλάσσιος οικισμός του Νομού Σερρών. Αποτελεί το επίνειο της Αμφίπολης και γενικότερα του Νομού Σερρών, καθώς το ανενεργό λιμάνι που βρίσκεται στον οικισμό αποτελεί το μοναδικό λιμάνι του Νομού. Αναφέρεται επίσημα για πρώτη φορά το 1991 όταν απογράφηκε στην τότε κοινότητα Νέων Κερδυλίων. Σύμφωνα με την απογραφή του 2011, έχει πληθυσμό 4 κατοίκους, ενώ σύμφωνα με την απογραφή του 2001 είχε πληθυσμό 27 κατοίκους. Η ονομασία Τσάγεζι, χρησιμοποιούνταν παλαιότερα για την ευρύτερη περιοχή, μέχρι και τον σημερινό οικισμό των Νέων Κερδυλίων.

Κοινότητα

Λιμένας οικισμού 

Ο λιμένας του οικισμού σήμερα παραμένει ανενεργός, αν και είναι επίσημα αναγνωρισμένος, ως Λιμάνι. Είναι υπερσύγχρονος, παρέχοντας δυνατότητα επαναφορτισμού σε σκάφη. Τα τελευταία χρόνια, και με αφορμή την ανάδειξη του Τύμβου Καστά που βρίσκεται στον οικισμό της Νέας Μεσολακκιάς, έγιναν συζητήσεις για επαναλειτουργία του λιμένα οι οποίες τελικά δεν έφεραν αποτέλεσμα, καθώς δεν ξεκίνησαν ακτοπλοϊκά δρομολόγια. Η πιθανότητα όμως επαναλειτουργίας του σιδηροδρομικού σταθμού, καθιστά πιθανότερη την επαναχρησιμοποίηση του Λιμένα στο μέλλον.

Συγκοινωνία οικισμού 

Στο χωριό παλαιότερα λειτουργούσε ο Σιδηροδρομικός Σταθμός Λιμένα Αμφίπολης, ωστόσο χρησιμοποιήθηκε κυρίως για εμπορικούς σκοπούς. Ο Σταθμός αναμένεται να επαναλειτουργήσει τα επόμενα χρόνια, χωρίς να διασαφηνίζεται αν αυτό θα γίνει για επιβατικούς ή για εμπορικούς λόγους. Έτσι, αναμένεται να αναβαθμιστεί ο οικισμός στον οποίο και βρίσκεται το μοναδικό λιμάνι του Νομού Σερρών.

Παραπομπές

Δήμος Αμφίπολης
Χωριά του νομού Σερρών
Σούπρα (γιορτή)

Η σούπρα (γεωργιανά: სუფრა [supʰra]) είναι παραδοσιακή γεωργιανή γιορτή και μέρος του γεωργιανού κοινωνικού πολιτισμού. Υπάρχουν δύο τύποι σούπρα: η εορταστική σούπρα (ლხინის სუფრა, ), γνωστή ως κέιπι, και μια σκοτεινή σούπρα (ჭირის სუფრა, ), που ονομάζεται κέλεχι, η οποία πραγματοποιείται μετά από ταφές.

Οι παραδόσεις της σούπρας, ως σημαντικό μέρος του γεωργιανού κοινωνικού πολιτισμού, ενεγράφησαν στη λίστα της Άυλης Πολιτιστικής Κληρονομιάς της Γεωργίας το 2017.

Ετυμολογία 
Στα γεωργιανά, η λέξη "σούπρα" σημαίνει "τραπέζι-πανί". Είναι πιθανόν να σχετίζεται με την αραβική σούφρα (سفرة), την αρμενική σπροκ (սփրոց) και την τουρκική λέξη σοφρά, λέξεις των αντίστοιχων γλωσσών για παραδοσιακές επιφάνειες βρώσης. Τα μεγάλα δημόσια δείπνα στη Γεωργία δεν λαμβάνουν χώρα χωρίς σούπρα, ενώ όταν δεν υπάρχουν τραπέζια, η σούπρα ρίχνεται στο πάτωμα (ή το έδαφος).

Παραπομπές

Εξωτερικοί σύνδεσμοι 

 Darra Goldstein, The Georgian Feast': The Vibrant Culture and Savory Food of the Republic of Georgia, 1999, 
 The Autocrat of the Banquet Table
 About Georgia
Πολιτισμός της Γεωργίας
Ισπανικό πρωτάθλημα ποδοσφαίρου ανδρών 2019-20

Το  ήταν η 89η σεζόν της πρώτης κατηγορίας ποδοσφαίρου ανδρών στην Ισπανία. Η σεζόν ξεκίνησε στις 16 Αυγούστου 2019 και επρόκειτο να ολοκληρωθεί στις 24 Μαΐου 2020 όμως η σεζόν διακόπηκε επ' αορίστου στις 12 Μαρτίου 2020 εξαιτίας της επιδημίας του κορονοϊού. Τελικά ολοκληρώθηκε στις 19 Ιουλίου 2020.<br/ >

Η Μπαρτσελόνα κατέκτησε το περσινό πρωτάθλημα. Οι ομάδες που υποβιβάστηκαν την περσινή σεζόν ήταν: Χιρόνα ΦΚ, ΣΝ Ουέσκα, Ράγιο Βαγιεκάνο. Οι ομάδες που ανέβηκαν στην πρώτη κατηγορία είναι: Γρανάδα ΚΦ, ΡΚΝ Μαγιόρκα, ΚΑ Οσασούνα.

Ομάδες

Βαθμολογία

Αποτελέσματα

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 
|}

Παραπομπές

Πηγές 
Επίσημος Ιστότοπος <br/ >
Soccerway.com
Κάτω Πορόια Σερρών

Τα Κάτω Πορόια είναι οικισμός του Νομού Σερρών, που ανήκει στον Δήμο Σιντικής. Σύμφωνα με την απογραφή του 2011 έχουν  πληθυσμό 424 κατοίκων, ενώ είναι χτισμένα στο όρος Κερκίνη, σε υψόμετρο 278 μέτρων.

Κοινότητα

Πληροφορίες 

Το χωριό αναφέρεται ως Πόρροι στη "Γεωγραφία" του Στράβωνα ενώ οι πιο πρόσφατοι κάτοικοι του είναι πρόσφυγες του Πόντου, της Ανατολικής Ρωμυλίας και της Μικράς Ασίας .
Στην πλειονότητα τους οι κάτοικοι είναι γεωργοί και κτηνοτρόφο,πιστοί στις παραδόσεις τους και πολύ φιλόξενοι.
Προστάτης Άγιος του χωριού ο Ιωάννης ο Πρόδρομος του οποίου την αποκεφάλιση γιορτάζει το χωριό στις 29 Αυγούστου. 

Η Λίμνη Κερκίνη, ένα από τα σημαντικότερα καταφύγια πτηνών στην Ελλάδα, βρίσκεται στα 14χλμ., ενώ η πόλη των Σερρών είναι 65χλμ. μακριά και η πόλη της Θεσσαλονίκης  98χλμ.

Στον οικισμό υπάρχει Γυμνασιο και Λύκειο. Η ανέγερση του ξεκίνησε στα τέλη της δεκαετίας του ’60 ενώ υποδέχθηκε τους πρώτους του μαθητές ως εξατάξιο Γυμνάσιο το 1970 με μαθητικό δυναμικό περίπου 300 άτομα. Μαθητές εκείνης της εποχής χαρακτηριστικά αναφέρουν πως “επρόκειτο για ένα πολύ καλό και άρτια εξοπλισμένο σχολείο για τα δεδομένα της εποχής καθώς εκτός από τις μεγάλες αίθουσες του είχε αμφιθεατρική αίθουσα εκδηλώσεων, εργαστήριο φυσικών επιστημών και γυμναστήριο”. Από το 1976 και έπειτα στο κτήριο συστεγάζονται το Γυμνάσιο και το Λύκειο Κάτω Ποροΐων.

Σήμερα το Λύκειο, τοποθετημένο στους πρόποδες του Μπέλλες(ορ. Κερκίνη), έχοντας απέναντι τα Κρούσια (ορ. Δύσωρο – Μαυροβούνιο) και κοντά στον πολύ γνωστό και σημαντικό υγρότοπο της λίμνης Κερκίνης εξακολουθεί να είναι και το μοναδικό γενικό λύκειο του πρώην δήμου Κερκίνης. Το μαθητικό δυναμικό του που προέρχεται από τα 17 χωριά του πρώην δήμου ανέρχεται περίπου στα 100 άτομα την τελευταία δεκαετία .

Στο χωριό στεγάζεται  επίσης και το αστυνομικό  τμήμα της περιοχής.

Προσωπικότητες 
 Γεννήθηκαν στα Κάτω Πορόια
 Θέμης Ιακωβίδης, Έλληνας τραγουδιστής
 Στέφανος Καγιάνου, Έλληνας πράκτορας Μακεδονομάχος (Γ' τάξεως)
 Θεόφιλος Λεονταρίδης, Έλληνας πολιτικός

 Κατάγονται από τα Κάτω Πορόια
 Παναγιώτης Ψωμιάδης, Έλληνας πολιτικός, πρώην περιφερειάρχης κεντρικής Μακεδονίας, νομάρχης Θεσσαλονίκης και βουλευτής

Παραπομπές
2. http://lykeioporoion.gr/ 

Χωριά του νομού Σερρών
Δήμος Σιντικής
Φωτεινή Αραμπατζή

Η Φωτεινή Αραμπατζή (Σέρρες, 17 Μαΐου 1974) είναι Ελληνίδα δικηγόρος και πολιτικός, βουλευτής της Νέας Δημοκρατίας στην εκλογική περιφέρεια Σερρών. Διετέλεσε υφυπουργός Αγροτικής Ανάπτυξης και Τροφίμων στην κυβέρνηση του Κυριάκου Μητσοτάκη. Η καταγωγή της είναι από την Πεντάπολη Σερρών.

Παραπομπές 

Έλληνες υφυπουργοί Αγροτικής Ανάπτυξης και Τροφίμων
Βουλευτές εκλεγμένοι με τη Νέα Δημοκρατία
Βουλευτές Σερρών
Νταρνάκες
Μόλις Χώρισα (ταινία)

Μόλις χώρισα είναι ο τίτλος ελληνικής ρομαντικής κωμωδίας παραγωγής 2008 σε σκηνοθεσία και σενάριο Βασίλη Μυριανθόπουλου. Η ιδέα της ταινίας βασίζεται στο θεατρικό έργο "Μόλις χώρισα" των Βασίλη Μυριανθόπουλου και Βαγγέλη Χατζηνικολάου που ανέβηκε για πρώτη φορά θεατρικά τη σεζόν 1998-1999.

Στην ταινία πρωταγωνιστεί η Ζέτα Μακρυπούλια υποδυόμενη την Ηλέκτρα, μία ερωτευμένη γυναίκα που την ημέρα των γενεθλίων της μαθαίνει πως ο σύντροφός της, ο Πέτρος, που υποδύεται ο Γιάννης Τσιμιτσέλης, θέλει να χωρίσουν. Το υπόλοιπο πρωταγωνιστικό καστ της ταινίας αποτελείται από τους Σίσσυ Χρηστίδου, Ελισάβετ Κωνσταντινίδου, Μαρία Λεκάκη, Γιώργο Καραμίχο, Άννα Μονογιού, Ιωσήφ Πολυζωίδη και Μαρία Μπακοδήμου.

Η ταινία έκανε πρεμιέρα στους κινηματογράφους στις 14 Φεβρουαρίου 2008, ενώ προβλήθηκε και στο 49ο Φεστιβάλ Κινηματογράφου Θεσσαλονίκης.

Πλοκή 
Η Ηλέκτρα είναι μια συνηθισμένη γυναίκα και η μόνη σχέση που είχε μέχρι τώρα ήταν ο Πέτρος. Την ημέρα των γενεθλίων της και ενώ οι φίλοι της ετοιμάζουν πάρτι-έκπληξη, με ένα μήνυμα στον τηλεφωνητή, ο Πέτρος της ανακοινώνει ότι θέλει να χωρίσουν. Το μήνυμα το ακούν όλοι οι φίλοι της εκτός από την ίδια, που λείπει. Αποφασίζουν να της κρύψουν το συμβάν, για να γιορτάσουν πρώτα τα γενέθλιά της. Έτσι, ξεκινούν και όλες οι παρεξηγήσεις της Ηλέκτρας με τους φίλους της: τη Μαίρη και τον Δημήτρη (της Μαίρης), τη Λου, τον Μήτσο και τη μαμά της. Την κατάσταση περιπλέκουν ένας Ισπανός, ο Βίτορ, τυχαία νυχτερινή γνωριμία της Λου, μια ακάλεστη ταπεργούμαν η Τιτίκα Καρλατήρα, και ένα pizza boy.

Διανομή 
Ζέτα Μακρυπούλια ως Ηλέκτρα
Γιάννης Τσιμιτσέλης ως Πέτρος
Σίσσυ Χρηστίδου ως Μπέτυ 
Ελισάβετ Κωνσταντινίδου ως Κατερίνα 
Μαρία Λεκάκη ως Λου 
Γιώργος Καραμίχος ως Δημήτρης 
Άννα Μονογιού ως Μαίρη 
Ιωσήφ Πολυζωίδης ως Μήτσος 
Κίμων Φιορέτος ως πιτσαδόρος
Μαρία Μπακοδήμου ως Τιτίκα Καρλατήρα 
Jean Bernard Tenaille ως Βίτορ 
Τόμμυ Σκλάβος ως Μιχάλης 
Νάρα Αλμέιντα ως χορεύτρια #1
Marcia Alves ως χορεύτρια #2
Γιώργος Καρτάλος ως καλεσμένος γάμου
Ibrahim Laag ως άντρας με μπαλόνια 
Φώτης Σεργουλόπουλος ως καλεσμένος γάμου

Παραπομπές

Εξωτερικοί σύνδεσμοι 
 Επίσημη σελίδα στο IMDB 

Ελληνικές ταινίες
Ελληνόφωνες ταινίες
Ταινίες γυρισμένες στην Ελλάδα
Πρωθυπουργός του Κοσσυφοπεδίου

Ο πρωθυπουργός της Δημοκρατίας του Κοσσυφοπεδίου (     , Σερβικά :   /   ) είναι ο αρχηγός της κυβέρνησης του Κοσσυφοπεδίου  .

Ο πρωθυπουργός και η κυβέρνηση του Κοσσυφοπεδίου, την οποία διευθύνει, είναι υπεύθυνοι για τις ενέργειές τους στη Συνέλευση του Κοσσυφοπεδίου, της οποίας όλοι πρέπει να είναι μέλη. Σημερινός πρωθυπουργός από τις 22 Μαρτίου 2021 είναι ο Άλμπιν Κούρτι.

Κάτοχοι

Σοσιαλιστική Αυτόνομη Επαρχία του Κοσσυφοπεδίου 

 Κόμματα

KPK / SKK

Δημοκρατία του Κοσόβου (Αναγνωρίστηκε μόνο από την Αλβανία ) 

 Κόμματα

Κοσσυφοπέδιο υπό τη Διοίκηση του ΟΗΕ
 Κόμματα

Κοσσυφοπέδιο  (2008- σήμερα)

Εξωτερικοί σύνδεσμοι 
 Επίσημος ιστότοπος του Πρωθυπουργού του Κοσσυφοπεδίου

Παραπομπές 

Πολιτική του Κοσσυφοπεδίου
Ανδρέας Μιχαηλίδης

Το όνομα Ανδρέας Μιχαηλίδης μπορεί να αναφέρεται σε:

 Ανδρέας Μιχαηλίδης (Έλληνας βουλευτής), Έλληνας βουλευτής και πολιτικός.
 Ανδρέας Μιχαηλίδης (Κύπριος βουλευτής), Κύπριος ποδοσφαιριστής, προπονητής ποδοσφαίρου και πολιτικός.
 Ανδρέας Μιχαηλίδης (ηθοποιός), Έλληνας ηθοποιός.
Ντανιέλε Βέρντε

Ο Ντανιέλε Βέρντε (ιταλικά:Daniele Verde, 20 Ιουνίου 1996) είναι Ιταλός επαγγελματίας ποδοσφαιριστής, ο οποίος αγωνίζεται ως πλάγιος μέσος για την Spezia.

Σταδιοδρομία σε συλλόγους

Ρόμα/Δανεισμοί 
Γεννημένος στη Νάπολη, ο Βέρντε είναι προϊόν της ακαδημίας νέων της Ρόμα. Συμμετείχε στην ομάδα της AS Roma Primavera, η οποία προκρίθηκε στη φάση νοκ-άουτ του ΟΥΕΦΑ Γιουθ Λιγκ 2014-15, τερματίζοντας στη 2η θέση του ομίλου της, όπου ο Βέρντε σημείωσε δύο γκολ στη φάση των ομίλων και τα δύο στις νίκες εναντίον της ΤΣΣΚΑ Μόσχας.  

Στις 17 Ιανουαρίου 2015, έκανε το ντεμπούτο του στη Σέριε Α στην ισοπαλία με 1-1 εναντίον της Παλέρμο, μπαίνοντας ως αλλαγή στο 75ο λεπτό. Στις 8 Φεβρουαρίου 2015, ξεκίνησε για πρώτη φορά στο βασικό σχήμα της Ρόμα, παίζοντας και στα 90 λεπτά στη νίκη με 2-1 επί της Κάλιαρι, με τον ίδιο να δίνει δύο ασίστ για τα γκολ της Ρόμα, στους Άντεμ Λιάγιτς και Λεάντρο Παρέδες. 

Στις 9 Ιουλίου 2015, δόθηκε με δανεισμό στη Φροζινόνε. Στις 6 Ιανουαρίου 2016, μετακινήθηκε με δανεισμό στην Πεσκάρα της Σέριε Β για το υπόλοιπο της σεζόν 2015-16. Στις 15 Ιουλίου, δόθηκε με δανεισμό στην Αβελλίνο, επίσης στη Σέριε Β. Στις 7 Αυγούστου, έπαιξε και στα 90 λεπτά στην ήττα της Αβελλίνο με 2-0 εναντίον της Μπασάνο Βίρτους, στον πρώτο γύρο του Κυπέλλου Ιταλίας 2016-17. 

Στις 8 Αυγούστου 2018, εντάχθηκε με δανεισμό έως τις 30 Ιουνίου 2019 στη Ρεάλ Βαγιαδολίδ της Πριμέρα Ντιβισιόν,  με δυνατότητα αγοράς.

ΑΕΚ 
Στις 16 Ιουλίου 2019, η ΑΕΚ συμφώνησε με τη Ρόμα για τη μεταγραφή του νεαρού πλάγιου μέσου για ποσό 1.000.000 ευρώ, συν ένα ποσοστό μεταπώλησης 30%. Ο Βέρντε υπέγραψε τριετές συμβόλαιο, με 750.000 ευρώ ετησίως και πήρε τον αριθμό 7, κατόπιν αιτήματος του.

Διεθνής σταδιοδρομία 
Στις 29 Σεπτεμβρίου 2014, ο Βέρντε έλαβε την πρώτη κλήση του στην Εθνική Ιταλίας U19 για τον προκριματικό γύρο του Ευρωπαϊκού Πρωταθλήματος U19 του 2015 εναντίον της Αρμενίας, της Σερβίας και του Αγίου Μαρίνου τον Οκτώβριο του 2014. Αγωνίστηκε και στους τρεις αγώνες, καθώς η Ιταλία προκρίθηκε στον elite γύρο για το 2015, σκοράροντας στη νίκη με 3-0 εναντίον της Αρμενίας στις 10 Οκτωβρίου 2014. 

Έκανε το ντεμπούτο του με την Εθνική Ιταλίας U21 στις 12 Αυγούστου 2015, σε φιλικό αγώνα εναντίον της Ουγγαρία.

Στατιστικά σταδιοδρομίας

Συλλογικά 

 Μέχρι την 1η Ιουνίου 2019.

Παραπομπές

Εξωτερικοί σύνδεσμοι 
   
 Προφίλ στο Just-football.com 
 Προφίλ στο Transfermarkt.com 

Ιταλοί ποδοσφαιριστές
Μέσοι ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Ιταλίας U19
Ποδοσφαιριστές Εθνικής Ιταλίας Κ20
Ποδοσφαιριστές Εθνικής Ιταλίας Κ21
Ποδοσφαιριστές Ρόμα
Ποδοσφαιριστές Σέριε Α
Ποδοσφαιριστές Φροζινόνε Κάλτσιο
Ποδοσφαιριστές Ντελφίνο Πεσκάρα 1936
Ποδοσφαιριστές Σέριε Β
Ποδοσφαιριστές ΑΣ Αβελλίνο 1912
Ποδοσφαιριστές Ελλάς Βερόνα
Ποδοσφαιριστές Ρεάλ Βαγιαδολίδ
Ποδοσφαιριστές Πριμέρα Ντιβιζιόν
Ιταλοί ποδοσφαιριστές στο εξωτερικό
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα
Κάρολος Αλβέρτος Γ΄ του Χόενλοε-Βάλντενμπουργκ-Σίλλινγκσφυρστ

O Κάρολος-Αλβέρτος Γ΄, γερμ. Karl Albrecht III (28 Φεβρουαρίου 1776 - 15 Ιουνίου 1843) από τον Οίκο του Χόενλοε ήταν ο 4ος πρίγκιπας τού Χόενλοε-Βάλντενμπουργκ-Σίλλινγκσφυρστ (1798-1843).

Βιογραφία
Ήταν ο πρωτότοκος γιος τού Καρόλου-Αλβέρτου Β΄ πρίγκιπα τού Χόενλοε-Βάλντενμπουργκ-Σίλλινγκσφυρστ και της 2ης συζύγου του Γιούντιτ Ρεβίτσκυ βαρόνη ντε Ρεβίσνυε.

Οικογένεια
Νυμφεύτηκε πρώτα το 1797 την Αυγούστα πριγκίπισσα τού Ίζενμπουργκ & Μπύντινγκεν ιν Μπίρσταϊν, εγγονή τού Βόλφγκανγκ-Ερνστ Α΄ τού Ίζενμπουργκ-Μπίρσταϊν και είχε επιζόν τέκνο:
 Καρολίνα 100-1857.

Το 1803 απεβίωσε η Αυγούστα και ο Κάρολος-Αλβέρτος Γ΄ έκανε το 1813 δεύτερο γάμο με τη Λεοπολδίνη, κόρη τού Καρλ-Άλους πρίγκιπα τσου Φύρστενμπεργκ και είχε τέκνα:
 Φρειδερίκος-Κάρολος 1814-1884, 5ος πρίγκιπας τού Χόενλοε-Βάλντενμπουργκ-Σίλλινγκσφυρστ. Νυμφεύτηκε την  Τερέζα, κόρη τού θείου του Φραγκίσκου-Ιωσήφ 5ου πρίγκιπα τού Χόενλοε-Σίλινγκσφυρστ. Γιος του ήταν ο:
 Χλόντβιχ-Καρλ-Γιόζεφ-Μαρία 6ος πρίγκιπας τού Χόενλοε-Βάλντενμπουργκ-Σίλλινγκσφυρστ. Είχε τέκνα:
 Νικόλαος-Μόριτς-Άλοΰς-Ουμβέρτος-Μαρία, 7ος πρίγκιπας τού Χόενλοε-Βάλντενμπουργκ-Σίλλινγκσφυρστ.
 Φρειδερίκος-Φραγκίσκος, στρατιωτικός.
 Αικατερίνη 1817-1893, παντρεύτηκε πρώτα τον Έρβιν κόμη φον Ίνγκελχαϊμ και μετά τον Κάρολο πρίγκιπα τού Χόεντσολερν-Ζίγκμαρινγκεν.
 Κάρολος 1818-1875, νυμφεύτηκε την Τερέζα κόμισσα Μεραβίλια-Κριβέλλι.
 Έγκον 1819-1865, νυμφεύτηκε την Τερέζα κόμισσα Τουρν-Χόφερ ουνντ Βάλσασσινα.

Λίγα έτη μετά ο Κάρολος-Αλβέρτος Γ΄ και η Λεοπολδίνη διαζεύχθηκαν· ο πρίγκιπας αποσύρθηκε να ζήσει στις ιδιοκτησίες του στο Χόενλοε.

Παραπομπές

Πηγές
 Karl Albrecht III, Fürst zu Hohenlohe-Waldenburg in Schillingsfürst

Οίκος του Χόενλοε
Φρειδερίκος Φραγκίσκος φον Χόενλοε-Βάλντενμπουργκ-Σίλλινγκσφυρστ

Ο Φρειδερίκος-Φραγκίσκος, γερμ. Friedrich-Franz (15 Φεβρουαρίου 1879 - 24 Μαΐου 1958) από τον Οίκο του Χόενλοε ήταν στρατιωτικός ακόλουθος στην Αγία Πετρούπολη. Έπειτα έγινε αρχηγός της προπαγάνδας και διευθυντής της Γερμανικής κατασκοπίας στην Ελβετία. Υπηρέτησε με το σύνταγμά του στο Ρωσικό μέτωπο.

Βιογραφία
Ήταν γιος τού Χλόντιβιχ-Καρλ τού Χόενλοε-Βάλντενμπουργκ-Σίλλινγκσφυρστ (γιου τού Φρειδερίκου-Καρόλου 5ου πρίγκιπα τού Χ.Β.Σ., γιού τού Καρόλου-Αλβέρτου Γ΄ 4ου πρίγκιπα τού Χ.Β.Σ.) και της Μαρίας-Φραγκίσκης Εστερχάζυ φον Γκαλάντα. Μεγαλύτερος αδελφός του ήταν ο Νικόλαος-Μόριτς-Άλους-Ουμβέρτος-Μαρία πρίγκιπας τού Χόενλοε-Βάλντενμπουργκ-Σίλλινγκσφυρστ.

Οικογένεια
Νυμφεύτηκε πρώτα το 1914 τη Στεφανί-Ζουλιέν Ρίχτερ, μη ευγενή, που έγινε πριγκίπισσα με τον γάμο. Είχαν τέκνο:
 Φραντς-Γιόζεφ-Ρούντολφ-Χανς-Βέριαντ-Μαξ-Στέφαν-Άντον.

Το 1920 νυμφεύτηκε για δεύτερη φορά, με την Εμμανουέλα κόμισσα Μπατηάνυ φον Νέμετ-Ουγιβάρ της Ουγγαρίας· δεν απέκτησαν τέκνα. Μετακόμισαν στη Βραζιλία στο τέλος τού Β΄ Παγκοσμίου Πολέμου και έζησαν στην Κουρίτιμπα το υπόλοιπο της ζωής τους.

Η πρώτη του σύζυγος
Η Στεφανί συνέχισε να χρησιμοποιεί τον τίτλο της μετά το διαζύγιο. Ήταν ύποπτη για κατασκοπεία υπέρ της Γερμανικής κυβέρνησης και εργάστηκε στην Ευρώπη και τη Βρετανία στα τέλη της δεκαετίας τού 1920 και αυτής τού 1930. Επικυρώθηκε το 2005 με την δημοσίευση των μυστικών αρχείων του ΜΙ5 και του FΒΙ. Το 1939 διέφυγε από τη Βρετανία, όταν η χώρα δήλωσε συμμετοχή στον Πόλεμο. Πέρασε το έτη του Πολέμου στις ΗΠΑ. Συνελήφθη το 1941, όταν οι ΗΠΑ εισήλθαν στον πόλεμο και φυλακίστηκε το διάστημα 1941-45 ως σύμμαχος των εχθρών.

Παραπομπές

Οίκος του Χόενλοε
Αλέξανδρος των Χόενλοε-Βάλντενμπουργκ-Σίλλινγκσφυρστ

Ο Αλέξανδρος, γερμ. Alexander (17 Αυγούστου 1794 – 17 Νοεμβρίου 1849) από τον Οίκο του Χόενλοε ήταν ιερέας και υποτιθέμενος θαυματοποιός.

Βιογραφία

Γεννήθηκε στο Κούπφερτσελλ κοντά στο Βάλντενμπουργκ και ήταν ο τρίτος γιος τού Καρόλου-Αλβέρτου Β΄ πρίγκιπα τού Χόενλοε-Βάλντενμπουργκ-Σίλλινγκσφυρστ και της 2ης συζύγου του Γιούντιτ Ρεβίντσκυ βαρόνης τού Ρεβίσνυε.

Η πρώτη εκπαίδευσή του έγινε στην Εκκλησία και στον πρώην Ιησουίτη Ριτ. Το 1804 εισήλθε στη Σχολή Τερεζιάνουμ της Βιέννης και το 1808 στην Ακαδημία της Βέρνης. Το 1810 παρακολούθησε την Αρχιεπισκοπική  Θεολογική Σχολή της Βιέννης και έπειτα σπούδασε στο Τύρναου και το Έλλβανγκεν. Χειροτονήθηκε ιερέας το 1815 και το επόμενο έτος πήγε στη Ρώμη. Ενόσω ήταν εκεί εισήλθε στο σύλλογο των Πατέρων της Μυστικής Καρδιάς. Ακολούθως στο Μόναχο και το Μπάμμπεργκ κατηγορήθηκε για ιησουιτικές και σκοταδιστικές τάσεις, αλλά απέκτησε σημαντική φήμη ως ιεροκήρυκας.

Η πρώτη αποκαλούμενη θαυματουργική θεραπεία έγινε με έναν χωρικό, τον Μάρτιν Μίχελ, στη Ματίλντε πριγκίπισσα φον Σβάρτσενμπεργκ, που ήταν παράλυτη για μερικά έτη. Αμέσως ο Αλέξανδρος απέκτησε τέτοια φήμη ως θαυματουργού θεραπευτή, που τα πλήθη από πολλές χώρες συγκεντρώνονταν για να έχουν την ευεργετική επιρροή των υποτιθέμενων υπερφυσικών χαρισμάτων του. Όταν παρενέβησαν οι αρχές στις ενέργειές του, μετέβη στη Βιέννη το 1821 και μετά στην Ουγγαρία, όπου έγινε αρχιμανδρίτης στο Γκρόσβαλντεν και το 1844 τιτουλάριος επίσκοπος της Σαρδικής. Απεβίωσε στο Βέσλαου, κοντά στη Βιέννη.

Ο Αλέξανδρος ήταν συγγραφέας ενός αριθμού ασκητικών και αμφιλεγόμενων έργων, που συνέλεξε και εξέδωσε σε μία έκδοση ο Σ. Μπρύννερ το 1851. Ανιψιός του ήταν ο Γουσταύος Αδόλφος των Χόενλοε-Σίλλινγκσφυρστ, καρδινάλιος.

Παραπομπές

Πηγές
 Herbermann, Charles, ed. (1913): "Alexander Leopold Hohenlohe-Waldenburg-Schillingsfürst". Catholic Encyclopedia. New York: Robert Appleton Company.

Οίκος του Χόενλοε
Βίκτωρ Β΄ του Ράτιμπορ

Ο Βίκτωρ Β΄, γερμ. Victor II (6 Σεπτεμβρίου 147 - 9 Αυγούστου 1923) από τον Οίκο του Χόενλοε ήταν δούκας τού Ράτιμπορ στην Άνω Σιλεσία & πρίγκιπας τού Κόρβεϋ (1893-1923). Από το 1919 και μετά ήταν τιτουλάριος δούκας & πρίγκιπας.

Βιογραφία
Ήταν ο πρωτότοκος γιος τού Βίκτωρα Α΄ δούκα τού Ράτιμπορ και της Αμαλίας, κόρης τού Καρλ-Έγκον Β΄ πρίγκιπα τού Φύρστενμπεργκ.

Σπούδασε νομικά στη Βόννη και στο Γκέτινγκεν και ήταν μέλος τού Σώματος της Πρωσίας (1867) και της Σαξονίας (1890). Στο Σώμα της Σαξονίας ήταν και οι αδελφοί του Μαξ, Καρλ-Έγκον, Φραντς (ως συνταγματάρχης ακόλουθος) και Έγκον (ως λόρδος καγκελάριος).

Έπειτα από το διδακτορικό του στη Νομική, εισήλθε στο σύνταγμα Σωματοφυλάκων Ουσάρων τού Πότσνταμ, με το οποίο συμμετείχε στον Γαλλο-Πρωσικό Πόλεμο.

Το διάστημα 1873-76 εργάστηκε στη Γερμανική Πρεσβεία της Βιέννης. Το 1893 ανέλαβε τις ιδιοκτησίες Κήφερστενττελ και Τσέμμποβιτς της Άνω Σιλεσίας. Από το 1897 ως το 1921 έγινε καγκελάριος της επαρχίας της Σιλεσίας και καγκελάριος τού επαρχιακού κοινοβουλίου της Άνω Σιλεσίας. Ως μέλος τού Ελεύθερου Συντηρητικού κόμματος εξελέγη το 1885-1888 στο Πρωσικό Κοινοβούλιο. Από το 1893 έγινε μέλος της Πρωσικής Άνω Βουλής των Λόρδων. Από το 1896 ως το 1904 έγινε καγκελάριος τού Νέου Κόμματος Συνασπισμού. Το 1913 έγινε τιμητικά πολίτης τού Μπρέσλαου.

Οικογένεια
Νυμφεύτηκε το 1877 τη Μαρία, κόρη τού Αυγούστου Μπρόιννερ-Ένκεβοϊρτ και είχε τέκνα:
 Βίκτωρ Γ΄ 1879-1945, δούκας τού Ράτιμπορ. Νυμφεύτηκε την Ελισάβετ των Έττινγκεν-Έττινγκεν & Έττινγκεν-Σπήλμπεργκ.
 Χανς 1882-1948, νυμφεύτηκε τη Μαρία πριγκίπισσα τού Βίνντις-Γκράετς.
 Αγκάτα 1888-1960, παντρεύτηκε τον Φρειδερίκο-Γουλιέλμο των Χόεντσολερν πρίγκιπα της Πρωσίας.
 Μαργαρίτα 1894-1973.

Παραπομπές

Πηγές
 Genealogics - Leo van de Pas - Prince Viktor zu Hohenlohe-Schillingsfürst, 2.Duke von Ratibor und 2.Fürst von Corvey
 thePeerage.com - Viktor Amadeus zu Hohenlohe-Schillingsfürst, 2nd Fürst von Corvey
 Genealogisches Handbuch des Adels, Fürstliche Häuser, Reference: 1956

Οίκος του Χόενλοε
Η Λίζα και όλοι οι άλλοι

Η Λίζα και όλοι οι άλλοι είναι ο τίτλος ελληνικής κωμωδίας παραγωγής 2003 σε σκηνοθεσία Νίκου Περάκη και σενάριο Κατερίνας Μπέη. 

Στην ταινία πρωταγωνιστεί η Κατερίνα Μουτσάτσου υποδυόμενη τη Λίζα, μία νεαρή κοπέλα που εργάζεται σε γυναικείο περιοδικό και είναι απογοητευμένη με τη σχέση της με το ανδρικό φύλλο.  Το υπόλοιπο πρωταγωνιστικό καστ αποτελείται από τους Ντορέττα Παπαδημητρίου, Αλέξανδρο Παρθένη, Γιώργο Καραμίχο, Κάτια Νικολαΐδου, Γιώργο Χρανιώτη, Ελισάβετ Κωνσταντινίδου και Αντώνη Καφετζόπουλο. 

Η ταινία έκανε πρεμιέρα στους κινηματογράφους στις 7 Μαρτίου 2003. 

Η ταινία προβλήθηκε τη περίοδο 2002-2003 και έκοψε συνολικά 70.000 εισιτήρια πανελλαδικά. Εκείνη τη σεζόν ήρθε πρώτη σε εισιτήρια ανάμεσα σε 20 ταινίες.

Πλοκή 
Η Λίζα είναι νέα, ωραία, μοιραία αλλά απίστευτα ανασφαλής. Δουλεύει ως ελεύθερη επαγγελματίας στο παγκοσμίως γνωστό γυναικείο περιοδικό Cosmopolitan. Ειδικεύεται στο να δίνει συμβουλές στις γυναίκες ανά την Ελλάδα χωρίς όμως να τις εφαρμόζει η ίδια. Η Κλαίρη είναι κολλητή φίλη της Λίζας και μαζί κάνουν γυμναστήριο, κομμωτήριο, μανικιούρ-πεντικιούρ και γενικά ό,τι έχει σχέση με τον καλλωπισμό. Η Λίζα είναι μαζί με τον Γιάννη, με τον οποίο από την πλευρά της τουλάχιστον έχουν σχέση. Έχοντας απογοητευτεί από τις σχέσεις της με το ανδρικό φύλο, κάνει τα πάντα για να βρει έναν κανονικό άντρα. Μέσα από την ανασφάλεια της προσπαθεί να αποκωδικοποιήσει την συμπεριφορά των ανδρών, και πιστεύει πως η εμφάνισή παίζει καθοριστικό ρόλο. Γι' αυτό αναλώνεται στο να γίνει η ιδανική γυναίκα, ως προς την εμφάνιση πάντα, προκειμένου να βρει τον ιδανικό σύντροφο. Όμως μια μέρα η Λίζα θα γνωρίσει τον Πάρη με τον οποίο γνωρίζει τον πραγματικό έρωτα.

Διανομή 
Κατερίνα Μουτσάτσου ως Λίζα
Ντορέττα Παπαδημητρίου ως Κλαίρη 
Αλέξανδρος Παρθένης ως Πάρις 
Γιώργος Καραμίχος ως Γιάννης 
Κάτια Νικολαΐδου ως Ιωάννα 
Γιώργος Χρανιώτης ως Βαγγέλης
Δωροθέα Μερκούρη ως Άντζελα 
Ελισάβετ Κωνσταντινίδου ως Χάρις 
Σπύρος Καλογήρου ως παππούς
Ευαγγελία Σαμιωτάκη ως γιαγιά 
Γιούλη Αγγελή ως παχουλή επιβάτης
Χριστίνα Σέιχ ως ρέιβερ 
Γιάννης Αγγελάκης ως Εσμεράλδα 
Ντίνος Αυγουστίδης ως πατέρας Λίζας 
Σόφη Ζαννίνου ως ταξιτζού 
Μαρία Μπακοδήμου ως διευθύντρια περιοδικού 
Μαρία Σολωμού ως νεαρή επιβάτης
Ρένος Χαραλαμπίδης ως Πέτρος 
Αντώνης Καφετζόπουλος ως Νώντας 
Δημήτρης Λιόλιος ως αστυνομικός
Μαρίζα Γεωργίτση ως Μαριαλένα 
Κατερίνα Σαβράνη ως Λουκία 
Λαμπρινή Μίχου ως Στέλλα 
Γιώτα Τσιμπρικίδου ως Σοφία 
Κατερίνα Γιαντζόγλου ως Χριστίνα 
Ιωάννα Μιχελάκου ως Τζένη 
Έφη Τσαμποδήμου ως μητέρα Λίζας 
Τζένη Θεωνά ως σερβιτόρα
Γιολάντα Διαμαντή ως φιλενάδα
Μπέττυ Μαγγίρα ως παρουσιάστρια

Παραπομπές

Εξωτερικοί σύνδεσμοι 
 Επίσημη σελίδα στο IMDB

Ελληνικές ταινίες
Ελληνόφωνες ταινίες
Ταινίες γυρισμένες στην Ελλάδα
Ελληνικές κωμικές ταινίες
Ταινίες σε σκηνοθεσία Νίκου Περάκη
Ταινίες του 2003
Ομαλό Σερρών

Για συνώνυμο οικισμό στην Ελλάδα δείτε το λήμμα: Ομαλό Κιλκίς

Το Ομαλό είναι οικισμός στον Δήμο Σιντικής του Νομού Σερρών της περιφέρειας Κεντρικής Μακεδονίας. Το χωριό υπάγεται στην δημοτική ενότητα Πετριτσίου και ήταν μέρος του δήμου Πετριτσίου το 1997 - 2010, ενώ πλέον υπάγεται στην κοινότητα Βυρωνείας. Σήμερα το χωριό ουσιαστικά έχει ενωθεί με τον οικισμό Θρακικό. Σύμφωνα με το σχέδιο Καλλικράτης, μαζί με τη Βυρώνεια και την Άνω Βυρώνεια αποτελούν την τοπική κοινότητα Βυρώνειας που ανήκει στη δημοτική ενότητα Πετριτσίου του Δήμου Σιντικής και σύμφωνα με την απογραφή του 2011 έχει πληθυσμό 161 κατοίκους, ενώ το 2001 είχε πληθυσμό 147 κατοίκων.

Παραπομπές 

Χωριά του νομού Σερρών
Δήμος Σιντικής
Κορράδος του Χόενλοε-Σίλλινγκσφυρστ

Ο Κορράδος, γερμ. Konrad (16 Δεκεμβρίου 1863 - 21 Δεκεμβρίου 1918) από τον Οίκο του Χόενλοε ήταν αριστοκράτης και πολιτικός, πρωθυπουργός της Αυστρίας (της εντεύθεν τού ποταμού Λάιτα Αυστρο-Ουγγαρίας) το 1906.

Βιογραφία
Ήταν ο πρωτότοκος γιος τού Κωνσταντίνου σταυλάρχη και διοικητή τού Ιππικού της Αυστρο-Ουγγαρίας και της Μαρίας, κόρης τού Νικολάου πρίγκιπα τού Ζάυν-Βίττγκενσταϊν-Μπέρλενμπουργκ. Η μητέρα της Μαρίας, η Καρολύνε ήταν γνωστή για την υποστήριξή της στον Εκτόρ Μπερλιόζ και όταν διαζεύχθηκε, έζησε με τον Φραντς Λιστ. Νεότερος αδελφός τού Κορράδου ήταν ο Γοδεφρείδος των Χόενλοε-Σίλλινγκσφυρστ, αξιωματικός και διπλωμάτης.

Παρακολούθησε το Σκωτικό Γυμνάσιο και μετά σπούδασε νομικά στο Πανεπιστήμιο της Βιέννης το διάστημα 1883-87. Εισήλθε στην Αυστριακή (Cisleithanian, της εντεύθεν τού ποταμού Λάιτα Αυστρο-Ουγγαρίας) πολιτική υπηρεσία στην Πράγα και αργότερα εργάστηκε στο αυτοκρατορικό & βασιλικό Υπουργείο Εσωτερικών. Διορίστηκε αξιωματούχος περιοχής (bezirkshauptmann) στο Τέπλιτς-Σέναου της Βοημίας και απέδειξε ότι είναι ένας άνδρας συμφιλιωτικός και κοινωνικά δίκαιος, όταν επέτυχε διευθέτηση μία απεργίας μεταλλωρύχων και χορήγησε άδεια παράστασης τού έργου κοινωνικής κριτικής Οι υφαντές τού Χάουπτμανν· οι δύο επιτυχίες αυτές τού έδωσαν το παρωνύμιο ο ερυθρός πρίγκιψ.

Οικογένεια
Νυμφεύτηκε τη Φραντσίσκα κόμισσα τού Σένμπορν-Μπούχαϊμ.

Παραπομπές

Πηγές
 Hohenlohe on Encyclopedia of Austria 
 Hohenlohe on Austrian Commanders

Οίκος του Χόενλοε
Κανγκ Σουλ-γκι

Η Κανγκ Σουλ-γκι (강슬기) είναι Νοτιοκορεάτισσα τραγουδίστρια και ηθοποιός. Αποτελεί μέλος του γυναικείου συγκροτήματος Red Velvet.

Ζωή και καριέρα

1994-2014: Πρώιμη ζωή και την καριέρα ξεκίνημα 
Η Κανγκ Σουλ-γκι γεννήθηκε στις 10 Φεβρουαρίου 1994 στο Άνσαν του Γκιόνγκι-ντο στη βορειοδυτική Νότια Κορέα. Η οικογένεια της αποτελείται από τους γονείς της και τον μεγαλύτερο αδελφό της. Σπούδασε στο γυμνάσιο Άνσαν Μπιόλμανγκ. Μιλάει κορεάτικα και ιαπωνικά.

Η Κανγκ ξεκίνησε την μουσική της εκπαίδευση της στην SM Entertainment το 2007. Στις 2 Δεκεμβρίου 2013, ήταν μια από τους τρεις πρώτους εκπαιδευόμενους που εισήχθησαν από το εγχείρημα προντεμπούτου της SM Entertainment, SM Rookies, παράλληλα με τα μέλη των NCT, Τζένο και Τέγιονγκ.

Τον Ιούλιο του 2014, εμφανίστηκε στο τραγούδι Butterfly του Χένρι Λάου.

Στις 1 Αυγούστου 2014, η Κανγκ έκανε το επίσημο ντεμπούτο της ως μέλος των Red Velvet.

2015–σήμερα: Σόλο δραστηριότητες 
Τον Ιανουάριο του 2015, πρωταγωνίστησε σε μιούζικαλ της SM Entertainment, παίζοντας τον πρωταγωνιστικό ρόλο της Ντόροθι. Από τον Απρίλιο μέχρι το Μάιο, συμμετείχε στο πρόγραμμα Off to School του JTBC.

Τον Ιούλιο του 2016 κυκλοφόρησε ένα τραγούδι για λογαριασμό της δραματικής σειράς Uncontrollably Fond του KBS2. 

Τον Ιανουάριο του 2017, κυκλοφόρησε το τραγούδι "You're the Only One I See" με την Γουέντι για το δράμα του KBS2 Hwarang: The Poet Warrior Youth. Κυκλοφόρησε ένα ντουέτο με τίτλο "Darling U" στις 22 Ιανουαρίου για το SM Station.

Τον Φεβρουάριο του 2018, η Σουλ-γκι επιβεβαιώθηκε ως μέλος του καστ της Law of the Jungle in Mexico. Τον Απρίλιο του 2018 η Σούλγκι επελέχθη ως ηθοποιός για την σειρά του JTBC Secret Unnie με τη Σούνμι. Εμφανίστηκε επίσης στο "Selfish" της Μούνμπιουλ, το οποίο κυκλοφόρησε στις 23 Μαΐου 2018. Τον Σεπτέμβριο κυκλοφόρησε το σινγκλ "Wow Thing" ως μέλος της ομάδας Station Young, με την Soyeon, την SinB και τνν Τσούνγκχα.

Φιλμογραφία

Υποδοχή
 2017 - Idol Drama Operation Team
 2018 - Law of the Jungle in Mexico
 2018 - Cool Kids

Ταινίες
 2015 - SMTown: The Stage

Τηλεοπτικές σειρές
 2016 - Descendants of the Sun

Μουσικά θέατρα
 2014 - School Oz

Παραπομπές

Νοτιοκορεάτισσες τραγουδίστριες
Νοτιοκορεάτες ηθοποιοί
Τζένι Κιμ

Η Τζένι Κιμ (γεννήθηκε στις 16 Ιανουαρίου 1996, κορεάτικα: 김제니) είναι Νοτιοκορεάτισσα τραγουδίστρια και ράπερ.

Ζωή και καριέρα

1996–2015: Πρώτα χρόνια 
Η Τζένι Κιμ γεννήθηκε στο Τσόνγκνταμ-ντονγκ της Σεούλ στις 16 Ιανουαρίου 1996 και είναι το μόνο παιδί της οικογένειάς της. Στην ηλικία των 9 εστάλη στο Κολέγιο Παρνέλ του Ώκλαντ στη Νέα Ζηλανδία. Το 2006, η Τζένι έκανε μια σύντομη εμφάνιση στο ντοκιμαντέρ του MBC "English, Must Change to Survive" (σε απόδοση, "Aγγλικά, πρέπει να αλλάξεις για να επιβιώσεις") όπου μίλησε σχετικά με τις εμπειρίες της στην εκμάθηση μιας νέας γλώσσας. Το 2010, επέστρεψε στην πατρίδα της και συμμετείχε σε μια οντισιόν που διοργάνωσε η YG Entertainment, μπαίνοντας αργότερα στη δισκογραφική ως εκπαιδευόμενη.

Το 2012, συμμετείχε στο τραγούδι "Special" της Λι Χι στο στούντιο άλμπουμ First Love, ενώ συμμετείχε και στο μουσικό βίντεο "That XX". Το 2013, συμμετείχε στα σινγκλ του G-Dragon Black και GG Be του Σένγκρι. Στις 12 Σεπτεμβρίου 2013 εμφανίστηκε στο M Countdown του Mnet με τον G-Dragon για το σινγκλ του Black.

2016–σήμερα: Blackpink και σόλο ντεμπούτο 

Τον Αύγουστο του 2016 η Τζένι έκανε ντεμπούτο στο γυναικείο συγκρότημα Blackpink, ως κύρια ράπερ και δευτερεύουσα τραγουδίστρια. Η ομάδα έχει εκδώσει ένα ιαπωνέζικο στούντιο άλμπουμ, το Blackpink in Your Area και άλλα τραγούδια και άλμπουμ.

Στα μέσα Οκτωβρίου 2018 ανακοινώθηκε το επίσημο σόλο ντεμπούτο της Τζένι. Αποφασίστηκε ότι το σινγκλ της "Solo" θα αποκαλυφθεί στην περιοδεία των Blackpink's In Your Area στη Σεούλ, πριν την κυκλοφορία στις 12 Νοεμβρίου. Το "Solo" έγινε το δημοφιλέστερο τραγούδι της κορεατικής ποπ (k-pop) το οποίο κυκλοφόρησε από γυναίκα, ξεπερνώντας τις 300 εκατομμύρια προβολές στο YouTube σε ένα εξάμηνο. Στη Νότια Κορέα, το "Solo" ήταν πρώτο στο τσαρτ Γκαόν για δύο εβδομάδες. Η Τζένι πέτυχε τη πρώτη νίκη της σε μουσικό σόου ως σόλο καλλιτέχνιδα στο Inkigayo του Συστήματος Μεταδόσεων της Σεούλ (SBS) στις 25 Νοεμβρίου.

Δισκογραφία
 2018 - Solo

Φιλμογραφία
 Village Survival, the Eight (2018)

Παραπομπές

Νοτιοκορεάτισσες τραγουδίστριες
Ιερά Μονή Γενεσίου Θεοτόκου Δαμάστας

Η Ιερά Μονή Γενεσίου Θεοτόκου Δαμάστας, είναι γυναικείο μοναστήρι, που βρίσκεται 23 χιλ. από την Λαμία, σε υψόμετρο 740 μ., στο Καλλίδρομο όρος. Εορτάζει στις 8 Σεπτεμβρίου, στα Γενέθλια της Θεοτόκου.

Η μονή είχε καεί μερικά χρόνια πριν την Επανάσταση του 1821. Το καθολικό της μονής, που έχει μορφή σταυρικής βασιλικής μετά τρούλου και είναι οκτάπλευρο συμμετρικό, δεν είναι γνωστό πότε χτίστηκε. Ιστορήθηκε το 1818 ενώ η θαυματουργή εικόνα της Παναγίας, που βρίσκεται στη μονή, είναι έργο του 16ου αιώνα και φέρει επάργυρη επένδυση του 1892. Η αγιογράφηση της μονής έγινε με έξοδα του αγωνιστή της επανάστασης Γ. Δυοβουνιώτη σύμφωνα με επιγραφή που σώζεται πάνω από την είσοδο του καθολικού.

Στη διάρκεια της Επανάστασης του 1821 η μονή υπήρξε κέντρο των επαναστατών στη Στερεά Ελλάδα. Μετά τη δημιουργία του ελληνικού βασιλείου διαλύθηκε και έχασε την περιουσία της με το διάταγμα του Όθωνα το 1833. Περίπου εκατό χρόνια αργότερα εγκαταστάθηκε στη μονή μικρή ανδρική αδελφότητα μοναχών ενώ το 1953 μετατράπηκε σε γυναικείο μοναστήρι.

Σχετικά με την προέλευση της ονομασίας Δαμάστα υπάρχουν οι δυο εκδοχές: σύμφωνα με την πρώτη προέρχεται από το Δαμάστρα, που σημαίνει την Παναγία που δαμάζει τα πάθη και τον πόνο, ενώ σύμφωνα με τη δεύτερη η εικόνα της Παναγίας είχε έρθει από τη Δαμασκό και σιγά σιγά το αρχικό Δαμάσκα έγινε Δαμάστρα.

Εξωτερικοί σύνδεσμοι
http://www.imfth.gr/content/genesioy-tes-theotokoy-damastas
http://www.monastiria.gr/sterea-elada/nomos-fthiotidas/iera-moni-panagias-damastas/

Μονές του νομού Φθιώτιδας
Δήμος Λαμιέων
Βραβείο Μαρτσέλο Μαστρογιάνι

Το Βραβείο Μαρτσέλο Μαστρογιάνι (ιταλικά: Premio Marcello Mastroianni), ένα από τα βραβεία που απονέμονται στο Διεθνές Φεστιβάλ Κινηματογράφου της Βενετίας και ιδρύθηκε το 1998 προς τιμή του ιταλού ηθοποιού Μαρτσέλο Μαστρογιάνι, ο οποίος πέθανε στα τέλη του 1996. 
Το βραβείο δημιουργήθηκε για να αναγνωρίσει έναν αναδυόμενο άνδρα ή γυναίκα ηθοποιό.

Βραβευμένοι ηθοποιοί

Παραπομπές

Εξωτερικοί σύνδεσμοι  
 La Biennale di Venezia - Επίσημη Ιστοσελίδα του Φεστιβάλ Βενετίας 
 Το Φεστιβάλ Βενετίας στην IMDb  

 
Κινηματογραφικά βραβεία στην Ιταλία
Πολωνική Ομοσπονδία Καλαθοσφαίρισης

Η Πολωνική Ομοσπονδία Καλαθοσφαίρισης () είναι ένα διοικητικό όργανο για τη καλαθοσφαίριση στην Πολωνία. Κατευθύνει και επιβλέπει όλες τις εθνικές ομάδες καλαθοσφαίρισης της Πολωνίας, συμπεριλαμβανομένων τόσο των κατώτερων όσο και των ανώτερων εθνικών ομάδων, τόσο των ανδρών όσο και των γυναικών.

Ιστορία 
Η Πολωνική Ομοσπονδία Αθλημάτων ιδρύθηκε το 1928 και έγινε μέλος της FIBA το 1934. Το 1957, ιδρύθηκε η Πολωνική Ομοσπονδία Καλαθοσφαίρισης.

Παραπομπές

Εξωτερικοί σύνδεσμοι 
 Επίσημος ιστότοπος 

Καλαθοσφαίριση στην Πολωνία
Σεισμογράφος

Ο σεισμογράφος είναι μια ειδική συσκευή μέτρησης, η οποία χρησιμοποιείται στην σεισμολογία για τον εντοπισμό και την καταγραφή όλων των τύπων των σεισμικών κυμάτων. 

Ο σεισμογράφος είναι συσκευή για τον προσδιορισμό της δύναμης και της κατεύθυνσης και τη μέτρηση των σεισμών.

Ιστορία 

Ο σεισμογράφος υποδεικνύει την κατεύθυνση του επίκεντρου του σεισμού. Ο πρώτος σεισμογράφος δημιουργήθηκε το 132 από τον Ζανγκ Χενγκ στην Κίνα  . 

Στις περισσότερες περιπτώσεις, το φορτίο του σεισμογράφου είναι τοποθετημένο σε μια ελατηριωτή ανάρτηση, η οποία παραμένει ακίνητη κατά τη διάρκεια ενός σεισμού, ενώ το υπόλοιπο όργανο (σώμα, στήριγμα) κινείται. Ορισμένοι σεισμογράφοι είναι ευαίσθητοι στις οριζόντιες κινήσεις ενώ άλλοι είναι ευαίσθητοι στις κάθετες. Τα κύματα καταγράφονται στη χαρτοταινία. Υπάρχουν ηλεκτρονικοί σεισμογράφοι (χωρίς χαρτοταινία) που εγγράφουν τα μεγέθη των σεισμών σε συσκευές αποθήκευσης. 

Οι πρώτοι σύγχρονοι σεισμογράφοι ήταν μηχανικοί. Το 1906, ο Ρώσος πρίγκιπας Μπόρις Γκολίτσιν δημιούργησε τον πρώτο ηλεκτρομαγνητικό σεισμογράφο, βασισμένος στο φαινόμενο της ηλεκτρομαγνητικής επαγωγής. Σε ένα τέτοιο σεισμογράφο, στο φορτίο προσαρτάται ένα πηνίο επαγωγής όπου όταν η θήκη κυλάει, κινείται σε σχέση με τους μαγνήτες που είναι στερεωμένοι πάνω του. 

Η ταχεία ανάπτυξη της μικροηλεκτρονικής και της κβαντικής οπτικής οδηγεί στην εμφάνιση σοβαρών ανταγωνιστών για τους παραδοσιακούς μηχανικούς σεισμογράφους στη φασματική περιοχή μέσης και υψηλής συχνότητας.

Σύγχρονα συστήματα 

Με την εμφάνιση υπολογιστών και μετατροπέων αναλογικού σήματος σε ψηφιακό σήμα η λειτουργικότητα του εξοπλισμού σεισμομέτρησης έχει αυξηθεί δραματικά. Γίνεται δυνατή η ταυτόχρονη καταγραφή και ανάλυση σημάτων από διάφορους σεισμικούς αισθητήρες σε πραγματικό χρόνο, ώστε να ληφθούν υπόψη τα φάσματα των σημάτων. Αυτό παρείχε ένα θεμελιώδες άλμα στην πληροφόρηση των σεισμομετρήσεων.

Παραπομπές

Βιβλιογραφία 

 Кропоткин П. А. Сейсмометры // Труды 1 съезда русских естествоиспытателей: [28 дек. 1867 г. — 4 янв. 1868 г.]. Отд. Минералогии и геологии. СПб.: тип. ИАН, 1868. 20-22.
 Эйби Дж. А. Землетрясения = Earthquakes. — М.: Недра, 1982. — 50 000 экз.

Εξωτερικοί σύνδεσμοι 

 
 
 The history of early seismometers
 The Lehman amateur seismograph, from Scientific American - not designed for calibrated measurement.
 The Development Of Very-Broad-Band Seismography: Quanterra And The Iris Collaboration  discusses the history of development of the primary technology in global earthquake research.
 Iris EDU — How Does A Seismometer Work?
Σεισμολογία
Γιαχιά Ουλντ Αντεμίν

Ο  Γιαχιά Ουλντ Αντεμίν (Yahya Ould Hademine,  ,  γεννήθηκε στις 31 Δεκεμβρίου 1953) είναι μηχανικός και πολιτικός της Μαυριτανίας, ο οποίος είναι ο σημερινός υπουργός Άμυνας της Μαυριτανίας, στην υπηρεσία από τις 15 Μαρτίου 2019.  Διετέλεσε πρωθυπουργός της Μαυριτανίας από τις 21 Αυγούστου 2014   έως τις 29 Οκτωβρίου 2018.

Βιογραφία 
Γεννήθηκε στις 31 Δεκεμβρίου 1953 στην Τιμπεντρά . Έλαβε την πρωτοβάθμια εκπαίδευση του στο Τζιγκουενί . Ο Αντεμίν παρακολούθησε το κολέγιο Aïoun μεταξύ 1967 και 1970 και αργότερα σπούδασε στο Λύκειο της Νουακσότ από το 1971 ως το 1974.  Αφού μετακόμισε στον Καναδά το 1974, απέκτησε πτυχίο μεταλλουργικής μηχανικής από την Πολυτεχνική Σχολή του Μόντρεαλ το 1979.  

Μετά την επιστροφή του στη Μαυριτανία, άρχισε να εργάζεται για την Εθνική Εταιρία Βιομηχάνων και Μεταλλωρύχων - Société nationale industrielle et minière (SNIM), η οποία εξορύσσει σίδηρο στη Μαυριτανία και έγινε επικεφαλής χαλυβουργείου το 1979. Μεταξύ του 1985 και του 1988, διατέλεσε ως προϊστάμενος τμήματος των αγορών για το SNIM. Το 1989 προήχθη στη θέση του Διευθύνοντα Συμβούλου της Αραβικής Εταιρείας Σιδήρου και Χάλυβα (SAFA), η οποία είναι θυγατρική της SNIM.  Ο Αντεμίν διορίστηκε γενικός διευθυντής των έργων συντήρησης και μεταφοράς υγιεινής (SMTA) το 2008.Ανέφερε ότι υπήρχαν πάρα πολλοί μηχανικοί στη SMTA και η ποιότητα της εργασίας ήταν φτωχή. Μετά το μαυριτανικό πραξικόπημα του 2008 που ανέτρεψε τον πρόεδρο Σίντι Ουλντ Σεΐχ Αμπνταλαχί, ο Αντεμίν τάχθηκε στο πλευρό των πρωταιτίων του πραξικοπήματος και του επετράπη να κρατήσει τη δουλειά του.  Τον Δεκέμβριο του 2010, έγινε υπουργός Εξοπλισμού και Μεταφορών.  Στα τέσσερα χρόνια του ως υπουργός, δεν προέβη σε σημαντικές αλλαγές.  

Μετά την επανεκλογή του προέδρου Μοχάμεντ Ουλντ Αμπντέλ Αζίζ τον Ιούνιο του 2014, ο Αντεμίν διορίστηκε πρωθυπουργός στις 21 Αυγούστου και αντικατέστησε τον Μουλάγιε Ουλντ Μοχάμεντ Λαγκντάφ, ο οποίος ήταν πρωθυπουργός από το 2008.  Υποσχόμενος να προωθήσει τη συμμετοχή των γυναικών στην πολιτική, οικονομική και κοινωνική ανάπτυξη, ο Αντεμίν διόρισε επτά γυναίκες στην κυβέρνησή του όταν συγκροτήθηκε τρεις ημέρες μετά τον διορισμό του πρωθυπουργού.  

Ο Αντεμίν συναντήθηκε με τον Κινέζο ειδικό απεσταλμένο για τη Μέση Ανατολή  Γκονγκ Σιαοσένγκ στις 19 Μαΐου του 2015, για να συζητήσουν τις διμερείς σχέσεις.  Μίλησε σε γεωργική διάσκεψη τον Δεκέμβριο του 2015 και τόνισε ότι η κυβέρνησή του υποστηρίζει πλήρως την πρωτοβουλία του Διεθνούς Κέντρου Γεωργικής Έρευνας στις Ξηρές Περιοχές (ICARDA) να «επεκτείνει την παραγωγή σιταριού στη χώρα για να ενισχύσει την εθνική επισιτιστική ασφάλεια και να μειώσει την εξάρτηση  αυξάνοντας τις εισαγωγές σιταριού "  Τον Ιούνιο του 2016, προκάλεσε διαμάχη όταν αποκάλεσε τον Αχμέντ Μπαμπά Ουλντ Αζιζί, πρόεδρο της Γενικής Συνομοσπονδίας Εργοδοτών της Μαυριτανίας, "τρομοκράτη, χειρότερο από την Αλ Κάιντα και την Daesh μαζί".  Παραιτήθηκε από την πρωθυπουργία στις 29 Οκτωβρίου 2018.

Προσωπική ζωή 
Ο Αντεμίν είναι παντρεμένος και έχει τέσσερα παιδιά.

Παραπομπές 

Πρωθυπουργοί της Μαυριτανίας